176 Transactions. 



Tataitia ra, tiwhaia i runga ra 



Ki a Autahi, ki a Puanga raia 



Ki a Takurua ra. Ringikia i te kete 



Ko te Ika o te rangi ka ngako i runga nei 



Ma Pua-hahana ra, ma Rauru, ma YVera 



Tupatia ilio ki te tihi o Tane 



Ka mate i reira i a Tahu-kunia, i a Tahu-maero 



Ko Tahu-aitu — e. 



Ko koe ra tera, e kika ! — e — i. 



Wkiti Tuarua (Second Verse). 



Aue ! E kika ! Ki ou takanga nei 



Ki nga marae ra 



E kata kaere ana ki te whatitoka nei 



Hai atua kai ake mo roto i ahau 



Aue ! — i. 



Ka tomo mai na koe te po tuauki 



E ara ki runga ra, korero ki au 



Kei noko puku koe te whare taku 



Ka maaka noa atu e roto i ahau 



Akuanei, e hika ! Te wetewete ai 



Kia puta ra koe i te rangi tuatahi 



He uri au no Tane 



I hangahanga noa ra i a Hine-ahu-one 



Ka tu te ringa, ka tu te waewae 



Ka tu te makunga, 



Ka toro mai tona ure ki runga ki te tipuaki 



Koia te tota — e — i. 



Ka tapotu ki roto te kanohi 



Ko te karu tena 



Ki te pongaihu, ko te kea tena 



Ki te waha ra, ko te mare tena 



Ki te keke ra, ko te riko werawera 



Ka kangai ki te tara 



Me ko Hine-manuhiri, nana te kahurangi 



Ko Hine-kapua-rangi, nana te kohatu 



Ko Hine-a-tauira, ko Uru-rata — na — i. 



Ko ngangara tana ka waiho ki te rangi 



Ko te Ao-tu — e, ko te Ao-kore ra 



Te Ao-taru-aitu, te Ao-mata-kaka 



Mo-uriuri — e, Mo-rekareka ra 



Mo-kiku-tu — e, Mo-hiku-tohe ra 



Mo-hiku-tauira, 



Ko Whiro-te-tipua-manatu 



Ko Tawakewake, ko Tawhangawhanga 



Me ko Tama-ki-te-hau, ko Tama-ki-te-kapua 



Te haerenga awatea ko Toi-te-huatalu 



Ko ou tangata i te kai rakau 



I te ponga, i te ti — e — i. 



Ko Rauru tena ka tukua e koe 



Ki Awa-tiko-kino 



Kia mau, e hika ! Ki a Whatonga— e 



Ki a Ruarangi — e 



Ki a Pou-tiri-ao, ko Te Manu-tohi-kura 



Ko Tane-hua-rangi, ka noho ko Rongomai-taha-nui 



Ko Tama, ko Paikea 



He tahuna akonga no te whenua 



